Uitdrukking: bekaai weesArgieffoto (Foto: Jürgen Sieber/Pixabay) Uitdrukking: bekaai(d) wees Betekenis: sleg van iets afkom; teleurgesteld wees: Hy het maar bekaaid daarvan afgekom. Ek het bekaaid uitgekom. Waar kom dit vandaan? Daar is ŉ paar moontlike herkomste. 1) Nederlands bekaaien is verwant aan bekauwen, bekeeuwen, wat gesê word van visse wat in slegte water na die oppervlakte toe kom om lug te skep 2) In die 17de-eeuse seemanstaal is bekaeit gesê van ŉ skip waarvan die voeë as gevolg van die hitte van die son losgeraak het en dus water skep 3) Verder is dit ook gesê van ŉ skip waarvan die seile in ŉ windstilte slap hang